CELEX: 52017PC0726
Language: hu
Date: 2017-12-04
Title: Javaslat A TANÁCS HATÁROZATA az EGT-megállapodás XX. mellékletének (Környezet) módosítása tekintetében az Európai Unió nevében az EGT Vegyes Bizottságban képviselendő álláspontról

EURÓPAI BIZOTTSÁG
            Brüsszel, 2017.12.4.
            COM(2017) 726 final
            2017/0321(NLE)
            Javaslat
            A TANÁCS HATÁROZATA
            az EGT-megállapodás XX. mellékletének (Környezet) módosítása tekintetében az Európai Unió nevében az EGT Vegyes Bizottságban képviselendő álláspontról
            EMPTY
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               ·A javaslat indokai és céljai
            
            
               Az EGT Vegyes Bizottság javasolt tanácsi határozathoz mellékelt határozattervezete az EGT-megállapodás XX. mellékletét (Környezet) kívánja módosítani azzal a céllal, hogy belefoglalja a megállapodásba az egyes folyékony tüzelőanyagok kéntartalmának csökkentéséről szóló, 2016. május 11-i (EU) 2016/802 európai parlamenti és tanácsi irányelvet
                  1
               .
            
            
               ·Összhang a szabályozási terület jelenlegi rendelkezéseivel
            
            
               A Vegyes Bizottság csatolt határozattervezete már meglévő uniós politikát terjeszt ki az EGT-tag EFTA-államokra (Norvégiára, Izlandra és Liechtensteinre).
            
            
               ·Összhang az Unió egyéb szakpolitikáival
            
            
               Az uniós vívmányoknak az EGT-tag EFTA-államokra az EGT-megállapodásba történő belefoglalása révén történő kiterjesztése az EGT-megállapodás azon céljaival és elveivel összhangban történik, hogy közös szabályokon és egyenlő versenyfeltételeken alapuló dinamikus és homogén Európai Gazdasági Térség jöjjön létre.
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               ·Jogalap
            
            
               Az EGT-megállapodásba belefoglalandó jogszabály az Európai Unió működéséről szóló szerződés 192. cikkének (1) bekezdésén alapul.
            
            
               Az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet
                  2
                1. cikkének (3) bekezdése úgy rendelkezik, hogy a Tanács a Bizottság javaslata alapján kialakítja az ilyen határozatokról az Unió nevében képviselendő álláspontját.
            
            
               Az EKSZ a Bizottsággal együttműködve benyújtja az EGT Vegyes Bizottság határozattervezetét a Tanácsnak az Unió álláspontjaként történő elfogadásra. Az EKSZ remélhetőleg mihamarabb elő tudja terjeszteni ezt az álláspontot az EGT Vegyes Bizottságban.
            
            
               ·Szubszidiaritás (nem kizárólagos hatáskör esetén)
            
            
               A javaslat megfelel a szubszidiaritás elvének a következő miatt:
            
            
               E javaslat célját, nevezetesen a belső piac homogenitásának biztosítását a tagállamok nem tudják kielégítően megvalósítani, és ezért e cél a hatások miatt uniós szinten jobban megvalósítható.
            
            
               
                  Az uniós vívmányok EGT-megállapodásba történő belefoglalásának eljárása az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendelettel összhangban zajlik, ami megerősíti a választott megközelítést.
               
            
            
               ·Arányosság
            
            
               Az arányosság elvének megfelelően ez a javaslat nem lépi túl az e cél eléréséhez szükséges mértéket.
            
         
         
            
               ·A jogi aktus típusának megválasztása
            
            
               
                  Az EGT-megállapodás 98. cikkének megfelelően a választott jogi aktus EGT vegyes bizottsági határozat. Az EGT Vegyes Bizottság biztosítja az EGT-megállapodás hatékony végrehajtását és érvényesülését. Ennek érdekében határozatokat kell hoznia az EGT-megállapodásban meghatározott esetekben.
               
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               ·Szakértői vélemények összegyűjtése és felhasználása
            
            
               Tárgytalan
            
            
               ·Hatásvizsgálat
            
            
               Tárgytalan
            
            
               4.KÖLTSÉGVETÉSI VONZATOK
            
            
               Az (EU) 2016/802 irányelv EGT-megállapodásba való belefoglalásnak nincsenek várható költségvetési vonzatai.
            
            
               5.EGYÉB ELEMEK
            
            
               Az EFTA részéről kért főbb kiigazítások
            
            
               Érintett rendelkezés
            
            
               2. cikk, n) pont
            
            
               Indokolás
            
            
               Izlandot az 1999/32/EK tanácsi rendelet
                  3
                az EGT-megállapodásba való belefoglalásakor a legkülső régiók közé sorolta (lásd az EGT Vegyes Bizottság 90/2001
                  4
                és 49/2006
                  5
                határozatát). Mivel az (EU) 2016/802 irányelv az 1999/32/EK irányelv helyébe lép, és fenntartja az EU legkülső régióira vonatkozó mentességeket, az Izland státuszára vonatkozó kiigazítást is át kell vinni az új irányelv keretében. Ezért a kiigazítás biztosítja Izland belefoglalását a „legkülső régiók” fogalommeghatározásába az (EU) 2016/802 irányelv alkalmazásában.
            
            
               2017/0321 (NLE)
            
            
               Javaslat
            
            
               A TANÁCS HATÁROZATA
            
            
               az EGT-megállapodás XX. mellékletének (Környezet) módosítása tekintetében az Európai Unió nevében az EGT Vegyes Bizottságban képviselendő álláspontról
            
            
               AZ EURÓPAI UNIÓ TANÁCSA,
            
         
         
            
               tekintettel az Európai Unió működéséről szóló szerződésre és különösen annak 192. cikke (1) bekezdésére, összefüggésben 218. cikke (9) bekezdésével,
            
            
               tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre
                  6
                és különösen annak 1. cikke (3) bekezdésére,
            
            
               tekintettel az Európai Bizottság javaslatára,
            
            
               mivel:
            
            
               (1)Az Európai Gazdasági Térségről szóló megállapodás
                  7
                (a továbbiakban: az EGT-megállapodás) 1994. január 1-jén lépett hatályba.
            
            
               (2)Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás XX. mellékletének (Környezet) módosításáról.
            
            
               (3)Az (EU) 2016/802 európai parlamenti és tanácsi irányelvet
                  8
                bele kell foglalni az EGT-megállapodásba.
            
            
               (4)Az EGT-megállapodás XX. mellékletét (Környezet) ezért ennek megfelelően módosítani kell.
            
            
               (5)Az Unió által az EGT Vegyes Bizottságban képviselendő álláspontnak a csatolt határozattervezeten kell alapulnia,
            
            
               ELFOGADTA EZT A HATÁROZATOT:
            
            
               1. cikk
            
            
               Az EGT-megállapodás XX. mellékletének (Környezet) módosítása tekintetében az Európai Unió nevében az EGT Vegyes Bizottságban képviselendő álláspont az e határozathoz csatolt EGT vegyes bizottsági határozattervezeten alapul.
            
            
               2. cikk
            
            
               Ez a határozat az elfogadásának napján lép hatályba.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        HL L 132., 2016.5.21., 58. o.
               
               
                  
                     (2)
                  
                        HL L 305., 1994.11.30., 6–8. o.
               
               
                  
                     (3)
                  
                        HL L 121., 1999.5.11., 13. o.
               
               
                  
                     (4)
                  
                        HL L 251., 2001.9.20., 15. o.
               
               
                  
                     (5)
                  
                        HL L 175., 2006.6.29., 99. o.
               
               
                  
                     (6)
                  
                        HL L 305., 1994.11.30., 6. o.
               
               
                  
                     (7)
                  
                        HL L 1., 1994.1.3., 3. o.
               
               
                  
                     (8)
                  
                        Az Európai Parlament és a Tanács (EU) 2016/802 irányelve (2016. május 11.) az egyes folyékony tüzelőanyagok kéntartalmának csökkentéséről (HL L 132., 2016.5.21., 58. o.).
               
            
      
    ---documentbreak--- 
      
         
               EURÓPAI BIZOTTSÁG
            Brüsszel,2017.12.4.
            COM(2017) 726 final
            MELLÉKLET
            
               
         
         
            
               MELLÉKLET 
               
                  AZ EGT VEGYES BIZOTTSÁG …/2017 HATÁROZATA
               
                  (...) 
               
                  az Európai Gazdasági Térségről szóló megállapodás XX. mellékletének (Környezet) módosításáról
            
            
               AZ EGT VEGYES BIZOTTSÁG,
            
            
               tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
            
            
               mivel:
            
            
               (1)Az egyes folyékony tüzelőanyagok kéntartalmának csökkentéséről szóló, 2016. május 11-i (EU) 2016/802 európai parlamenti és tanácsi irányelvet
                  1
                bele kell foglalni az EGT-megállapodásba.
            
            
               (2)Az (EU) 2016/802 irányelv hatályon kívül helyezi az EGT-megállapodásba foglalt 1999/32/EK tanácsi irányelvet
                  2
               , amelyet következésképpen el kell hagyni az EGT-megállapodásból.
            
            
               (3)Az EGT-megállapodás XX. mellékletét ezért ennek megfelelően módosítani kell,
            
            
               ELFOGADTA EZT A HATÁROZATOT:
            
            
               1. cikk
            
            
               Az EGT-megállapodás XX. melléklete 21ad. pontjának (1999/32/EK tanácsi irányelv) szövege helyébe a következő szöveg lép:
            
            
               „32016 L 0802: Az Európai Parlament és a Tanács (EU) 2016/802 irányelve (2016. május 11.) az egyes folyékony tüzelőanyagok kéntartalmának csökkentéséről (HL L 132., 2016.5.21., 58. o.).
            
            
               Az irányelv rendelkezései e megállapodás alkalmazásában a következő kiigazítással értendők:
            
            
               A 2. cikk n) pontjában az „az EUMSZ 349. cikke szerint” szövegrész előtt a „továbbá Izland egész területe” szövegrésszel egészül ki.”
            
            
               2. cikk
            
            
               Az (EU) 2016/802 irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
            
            
               3. cikk
            
            
               Ez a határozat […]-án/-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették*.
            
            
               
                  34. cikk
            
            
               Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
            
         
         
            
               Kelt Brüsszelben, 
            
            
               
                     az EGT Vegyes Bizottság részéről
               
               
                     az elnök
                     
                     
                     
                     az EGT Vegyes Bizottság
                     titkárai
                     
               
            
         
         
            
                  
                     (1)
                  
                        HL L 132., 2016.5.21., 58. o.
               
               
                  
                     (2)
                  
                        HL L 121., 1999.5.11., 13. o.
               
               
                  
                     (3)
                  *
                        [Alkotmányos követelmények fennállását nem jelezték.] [Alkotmányos követelmények fennállását jelezték.]